**Gaver og donation - til et nonprofit arbejde**

***Vi har brug for din hjælp og støtte. Fonden Det Tredie Testamente er en almennyttig fond, en selvejende institution under Civilstyrelsen under Justitsministeriet. Alt arbejde udføres frivilligt og gratis. Arbejdet opretholdes alene af gaveprincippet, af donationer, og alle bidrag er altid velkomne.***

LIVETS SKOLE i åndsvidenskab med Fonden Det Tredie Testamente i ryggen, er nonprofit og bygges på private bidrag. Med vores hjælpere er vi i stand til at vedligeholde vores hjemmeside, trykke informationsmateriale, hjælpe nye interesserede i at oprette studiegrupper, holde udstillinger i ind- og udland og uddanne informatører!

Vi er dybt taknemmelige og ønsker på denne måde at pege på vores behov for kontinuerlig økonomisk hjælp til betaling af faste udgifter og nødvendige projekter. Bidrag anvendes udelukkende til at:

* informere om at Det Tredie Testamente er fortsættelsen på bibelens gamle og nye testamente
* informere om at Det Tredie Testamente indeholder kærlighedens videnskab fortalt på en positiv, logisk og kærlig måde, til det moderne menneske
* informere om det evige verdensbilledes nødvendighed for etableringen af et globalt fredsrige
* gøre informationen globalt tilgængelig
* stille informationsmateriale til rådighed på forskellige sprog
* uddanne informatører
* danne skole der udelukkende har til opgave at undervise i Martinus åndsvidenskab og hans kosmiske analyser ud fra hans livsværk Det Tredie Testamente
* afholde offentlige studiekredse og foredrag i Danmark, samt foredrag i udlandet
* støtte igangsætning og oprettelse af nye studiegrupper i ind- og udland
* afholde årlige offentlige messer i ind- og udland, hvor hele værket og alle symbolerne fremvises
* yde stipendier til studerende fra ind- og udland, som er seriøse åndsforskere, der er økonomisk mindrebemidlede og som ønsker at studere Martinus kosmiske analyser
* informere via vores hjemmeside [www.det-tredie-testamente](http://www.det-tredie-testamente/) og[www.livetsskole.info](http://www.livetsskole.info/), på Facebook og på vores mange eksisterende udenlandske hjemmesider.

Arbejdet udføres primært ved hjælp af frivillig arbejdskraft. Dog må det forudses, at der ved skolens vækst med tiden kan tilknyttes enkelte lærere og administrativt personale som lønnes.

Vi har brug for din hjælp.

På forhånd tak!

Kærlig hilsen

LIVETS SKOLE i åndsvidenskab